KISKŐRÖS VÁROS POLGÁRMESTERE

ELŐTERJESZTÉS
(a Képviselő-testület 2023. november 22–i ülésére)

TÁRGY: 
A 2023. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény 34. §-a alapján, tekintettel Kiskőrös Város 2023. évi költségvetéséről szóló 2/2023. (II.23.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.
Az alábbiak a legfontosabb módosító tényezők:

A közvilágítás korszerűsítés első üteme kiadásainak (63,4 millió Ft) rendezése megtörtént. További 252 millió Ft a közvilágítás többi ütemére; 57,6 millió Ft a piac I. és II. parkoló kivitelezéséhez a 7/4. tartalék soron került elkülönítésre. A költségvetés egyensúlyának fenntartása érdekében az iparűzési adó bevétel megemelésre került 188 millió Ft-tal; Kiskőrösi Rónaszéki Fürdő koncepcióterve és árazott költségbecslése, ingatlanvásárlás kiadásai csökkentésre kerültek 120 millió Ft-tal.
Az ingatlan értékesítések és vásárlások előirányzatainak rendezése megvalósult.

Az intézmények dologi kiadásai kerültek rendezésre az ad hoc kiadások, a beruházásoknál felmerült járulékos kötelező feladatok miatt, a közüzemi kiadások csökkentésével.

A Polgármester céltartalékokkal kapcsolatos döntései rendeletben történő átvezetése:
· a Kőrösszolg. Kft-nek a TOP-5.3.2-17-BK1-2021-00004 azonosítószámú „Petőfi200” című projekt 2023. záró rendezvény költségeire 12.000.000 Ft,

· a Magyar Tölgy ültetéséhez 280.000 Ft,
· a Kiskőrös Város Cigány Nemzetiségi Önkormányzat Mikulás ünnepség rendezvényéhez 200.000 Ft
A fentiek alapján javasolom, hogy a Képviselő-testület Kiskőrös Város 2023. évi költségvetési rendeletének módosítását a rendelet-tervezetben foglaltak szerint fogadja el.
Kiskőrös, 2023. november 14.












Domonyi László s.k.,

                                                                                                                polgármester
Kiskőrös Város Önkormányzata 
Képviselő-testületének 
.../2023. (...) önkormányzati rendelete
Kiskőrös Város 2023. évi költségvetéséről szóló 2/2023. (II. 23.) önkormányzati rendelet módosításáról
(tervezet)

Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §
A Kiskőrös Város 2023. évi költségvetéséről szóló 2/2023. (II. 23.) önkormányzati rendelet (a továbbiakban: Kr.) 3. § (1) bekezdése helyébe a következő rendelkezés lép:

„(1) A Képviselő-testület Kiskőrös Város 2023. évi költségvetésének

a)
költségvetési kiadások főösszegét: 5.070.537.486 forintban

b)
finanszírozási kiadásait: 20.788.050.003 forintban

c)
költségvetési bevételi főösszegét: 3.592.378.226 forintban

d)
finanszírozási bevételeit: 22.266.209.263 forintban

állapítja meg.”

2. §
A Kr. 6. § (2) bekezdése helyébe a következő rendelkezés lép:

„(2) A céltartalékok összege 351.861.204 forint jelen rendelet 7. mellékletében meghatározott célonkénti bontásban.”

3. §
(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.
4. §
Ez a rendelet a kihirdetését követő napon lép hatályba.

